На основу чл. 99. и 119. став 1. тачка 1) Закона о основама система об­разовања и васпитања („Службени гласник РС“, број 88/17), и члана 43. Стату­та „Техничке школе“ у Жагубици, Школски одбор „Техничке школе“ у Жагубици (у даљем тексту: Школа), на седници одржаној 30.03.2018. године једногласно донео је

**П Р А В И Л Н И К**

**О УНУТРАШЊОЈ ОРГАНИЗАЦИЈИ РАДА ШКОЛЕ**

**I. ОСНОВНЕ ОДРЕДБЕ**

**Члан 1.**

Правилником о унутрашњој организацији рада Школе (у даљем тексту: Правилник) уређује се унутрашња организација рада Техничке школе.

**II. ОРГАНИЗАЦИЈА РАДА ШКОЛЕ**

**Члан 2.**

Школа обавља делатност средњег образовања и васпитања остваривањем програма средњег стручног образовања, у седиш­ту у Жагубици, Улица Хомољска број б.б (у даљем тексту: школа).

Школа је регистрована да обавља и проширену делатност пружања услуга: делатност ресторана и покретних угоститељских услуга.

**Члан 3.**

У згради школе налазе се канцеларије директора, канцеларија секретара и педагога, и канцеларија шефа ра­чу­новодства Школе.

У згради школе налазе се и школска библиотека и архива Школе.

**Члан 4.**

Радом Школе руководи директор Школе (у даљем тексту: директор).

**Члан 5.**

Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским кален­да­ром и плановима и програмима Школе.

Пратећи послови (административно-финансијски и помоћно-технички посло­ви) обављају се у оквиру петодневне радне недеље.

Од правила из става 2. овог члана одступа се ако то захтевају потребе рада Шко­ле, а нарочито потребе образовно-васпитне делатности.

**Члан 6.**

Образовно-васпитна делатност у школи обавља се у једној смени.

Настава почиње у 08:00 часова.

Радно време наставника је од 07:45 до 13:45 часова, у складу са решењем о 40 часовној радној недељи.

Уоквиру свог радног времена наставници: припремају се за наставу, изводе наставу из одређеног предмета, непосредно раде са ученицима, имају недељну норму по један час додатног, односно допунског рада, обављају дужност одељенског старешине, воде прописану документацију, раде у стручним активима, учествују у испитима за редовне и ванредне ученике, врше дежурство у школи и сарађују са родитељима ученика.

Остале сате до пуно 40 часовне радне недеље остварују кроз: друштвено-корисни рад, рад у секцијама, спортским, културним и другим активностима школе, проучавање уџбеничке и стручне литературе, учествовање на обавезним семинарима и другим облицима стручног и педагошког усавршавања.

Дежурни наставник у Школу долази у 07:30 часова. Дежурство траје до 14 часова.

Пре почетка прве смене могу се заказивати претчаси, у складу са рас­по­редом часова.

**Члан 7.**

Ученици имају велики одмор и мале одморе.

Велики одмор траје 20 минута и ученици га користе после другог часа.

Мали одмори трају по пет минута и ученици их користе између часова.

**Члан 8.**

Запослени у Школи имају право на одмор у току дневног рада у складу са За­ко­ном о раду и општим актом, а користе га по распореду који утврди директор.

**Члан 9.**

Директор у оквиру осмочасовног радног времена ради од 07:00 до 15:00а по потреби процеса рада и у коригованом радном времену.

**Члан 10.**

Педагог Школе ради од 08:00 до 14:00 часова.

**Члан 11.**

Запослени коме су поверени послови библиотеке ради за време одмора и пауза имеђу часова до 14:00 часова.

**Члан 12.**

Секретар и административно-финансијско особље Школе ради, од 07:00 до 15:00 часова.

Рад са странкама и запосленима од 07:30 до 14:30 часова.

**Члан 13.**

Помоћно-техничко особље у школи ради у једној смени.

Радно време почиње у 07:00 часова, а завршава се у 15:00 часова.

**III. ЗАВРШНЕ ОДРЕДБЕ**

**Члан 14.**

Даном ступања на снагу Правилника престаје да важи Правилник о унутрашњој организацији рада школе, заведен под бројем 1476, од 24.12.2013. године.

**Члан 15.**

Правилник ступа на снагу осмог дана од дана објављивања на огласној табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Правилник је заведен под деловодним бројем 256/2018, од 30.03.2018. године, објављен је на огласној табли Школе дана 30.03.2018. године, а сту­пио је на снагу дана 07.04.2018. године.

Секретар Школе

\_\_\_\_\_\_\_\_\_\_\_\_\_\_\_\_\_\_\_\_\_